open-index/open-wikipedia-markdown huggingface dataset:
Prison av Natalia Gordienko

**«Prison»** (norsk 'fengsel') er ein song frå 2020 som vert framført av den moldovske songaren Natalia Gordienko. Songen vann den moldovske songtevlinga *O melodie pentru Europa 2020* og skulle ha vore det moldovske bidraget i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020. Songen er skriven av Dimitris Kontopoulos, Filipp Kirkorov og Sharon Vaughn, og vart utgjeven 30. januar 2020.

## Eurovision Song Contest
«Prison» vert framført av Natalia Gordienko og deltok i den moldovske songtevlinga *O melodie pentru Europa*, som vart arrangert laurdag 29. februar 2020. Vinnaren av tevlinga får representere landet i Eurovision Song Contest. «Prison» vann tevlinga etter å ha motteke flest poeng frå jurygruppa og TV-sjåarane. Songen skulle dimed ha representert Moldova i Eurovision Song Contest. Men på grunn av koronavirusutbrotet i Europa vinteren 2020 såg EBU seg nøydd til å avlyse tevlinga for å hindra spreiing av koronaviruset SARS-CoV-2 og den medfølgjande sjukdomen covid-19. Songen fekk dimed aldri delteke i Eurovision Song Contest. 

Moldova var trekt til å delta i den andre semifinale, som skulle ha vore arrangert i Rotterdam Ahoy i Nederland torsdag 14. mai.

## Kjelder

**Denne artikkelen bygger på «[[:nb:Prison (Natalia Gordienko-sang)|Prison (Natalia Gordienko-sang)]]» frå ,  den 12. desember 2021.*
Munningsladevåpen

**Munningsladevåpen** eller populært **munnladar** eller **forladar** er skytevåpen som ikkje brukar patroner, men må fyllast med krut (vanlegvis svartkrut) og kular frå munningen. Krut og prosjektil blir gjerne banka på plass i kammeret med ein ladestokk.

For å løysa ut skotet er det naudsynt med fenghull eller pistong, slik at krutet kan ta fyr. Skotutløysinga kan vera ved hjelp av ein fakkel, lunte eller snapplås/sneppert (desse kan anten bruka stål og flint (flintlås) eller meir moderne tennhette). 

Det er blitt laga munnladarar i alle storleikar, frå store festningskanonar via muskettar til små pistolar. Munnladingsvåpen var einerådande fram til bakladarar blei vanlege frå 1860-åra av.

## Kjelder

**Denne artikkelen bygger på «[[:nb:Munningsladevåpen|Munningsladevåpen]]» frå ,  den 12. desember 2021.*  
 

## Bakgrunnsstoff
Verdscupen i alpine greiner 2005/Kvinner

**Verdscupen i alpine greiner for kvinner i 2005**-sesongen tok til 23. oktober 2004 i Sölden i Austerrike og vart avslutta 13. mars 2005 i Lenzerheide i Sveits. Turneringa omfatta 35 renn. Tevlingane fordelte seg på 8 slalåmrenn, 8 storslalåmrenn, 8 super-g-renn og 8 utforrenn, samt ei kombinasjonstevling.

Anja Pärson frå Sverige sikra seg topplassen for andre året i rad, fattige 3 poeng framom den tidlegare FIS-vinnaren Janica Kostelić frå Kroatia. På tredjeplass kom Renate Götschl frå Austerrike.

## Samanlagt

### Slalåm

### Storslalåm

### Super-g

### Utfor

## Kjelder

**Denne artikkelen bygger på «[[:de:Alpiner Skiweltcup 2004/05|Alpiner Skiweltcup 2004/05]]» frå ,  den 12. desember 2021.*
RCA Camden

**RCA Camden** var eit platemerke som tilhøyrde RCA Victor og gav ut billigalbum. Det blei opphavleg skipa i 1953 for å gje ut att tidlegare 78 rpm-innspelingar. Merket fekk namnet «Camden» etter Camden i New Jersey, der hovudkontoret, fabrikkane og studioa til RCA Victor og føregangaren, Victor Talking Machine Company, hadde halde til sidan 1901.

## Kjelder

**Denne artikkelen bygger på «[[:en:RCA Camden|RCA Camden]]» frå ,  den 12. desember 2021.*
Stearns County

**Stearns County** er eit fylke sentralt i den USA-amerikanske delstaten Minnesota. Fylket dekker eit flatemål på 3&nbsp;600 km². Folketalet i Stearns County var i 2020 på 158&nbsp;000. Fylkesadministrasjonen held til i den mellomstore byen St. Cloud.

Fylket vart grunnlagt i 1855. Ved folketeljinga 2000 vart 56,9&nbsp;% av ibuarane registrert som tyskætta og 9,4&nbsp;% som norskætta.

Forfattaren Sinclair Lewis var frå Sauk Centre i Stearns County.

## Kjelder

**Denne artikkelen bygger på «[[:en:Stearns County, Minnesota|Stearns County, Minnesota]]» frå ,  den 12. desember 2021.*
Becker County

**Becker County** er eit fylke vest i den USA-amerikanske delstaten Minnesota. Fylket dekker eit flatemål på 3&nbsp;740 km². I kring 35&nbsp;000 menneske bur i Becker. Fylkesadministrasjonen held til i byen Detroit Lakes.
 
Fylket vart grunnlagt i 1858 og organisert i 1871. Ved folketeljinga 2000 vart 32,2&nbsp;% av ibuarane registrert som tyskætta og 26,0&nbsp;% som norskætta.

## Kjelder

**Denne artikkelen bygger på «[[:en:Becker County, Minnesota|Becker County, Minnesota]]» frå ,  den 12. desember 2021.*
Kjøpekraft

**Kjøpekraft** er summen ein person eller ei gruppe kan kjøpa varer og tenester for med ein valuta. Til dømes, dersom ein hadde tatt ei eining av ein valuta til ein butikk i 1950-åra, kunne ein kjøpa fleire varer enn det ein kan gjera i dag, som indikerer at valutaen hadde større kjøpekraft tidlegare.

Dersom pengeinntekta held fram å vera den same, men prisnivået aukar, fell kjøpekrafta til den inntekta. Inflasjon inneber ikkje *alltid* fallande kjøpekraft til pengeinntekta til ein, sidan sistnemnde kan stiga raskare enn prisnivået. Ei høgare realløn indikerer høgare kjøpekraft sidan realløna refererer til inntekta justert for inflasjon.

Tradisjonelt har kjøpekrafta til pengar vore sterkt avhengig av den lokale verdien av gull og sølv, men ho vart òg gjort avhengig av tilgangen og etterspurnaden til einskilde varer på marknaden. Dei fleste moderne fiat-valutaene, som US-dollar, blir handla mot kvarande og råvarepengar i sekundærmarknaden for internasjonal saldooverføring av betaling for varer og tenester. 

## Kjelder

* 
* 
*
Alternativkostnad

I mikroøkonomien, er **alternativkostnaden** ved bruk av ein ressurs det tapet av verdi eller føremoner som ein heller kunne brukt på noko anna.

I grunnleggjande likningsform kan alternativkostnaden definerast som:
:Alternativkostnad = (avkasting på det beste alternativet ein vel bort) – (avkastning på det valde alternativet)

Direkte eller indirekte ligg alternativkostnaden til grunn for dei fleste daglige økonomiske avgjerdene som ein tek i samfunnet. Til dømes er alternativkostnaden ved å klippa sin eigen grasplen for ein lege eller ein advokat (som elles kan tene 1000 kroner i timen dersom han eller ho heller vel å arbeida overtid i løpet av denne tida) ville vera høgare enn for ein tilsett på minsteløn (som kan tene 100 kroner i timen), noko som ville gjere det meir sannsynleg for førstnemnde å tilsetja nokon andre til å klippa plenen for dei.

## Kjelder
*
Det austtyske herrelandslaget i handball

**Aust-Tyskland sitt herrelandslag i handball** var det mannlege landslaget i handball for Aust-Tyskland. Det representerte landet i internasjonale handballturneringar, og vart regulert av Deutscher Handballverband. Landslaget deltok i sin fyrste internasjonale meisterskap som sjølvstendig nasjon i 1964.

## Resultat i internasjonale turneringar
*Resultata som er vist under er berre turneringar der Aust-Tyskland deltok. Turneringar dei ikkje har tatt del i er ikkje førte opp.*

### [[Olympiske sommarleikar|Olympiske leiker]]
*  1972: 4.-plass
*  1980: 1.-plass
*  1988: 7.-plass

### Verdsmeisterskap
* I meisterskapane 1954, 1958 og 1961 deltok Aust- og Vest-Tyskland som sameint nasjon. 

*  1964: 10.-plass
*  1967: 9.-plass
*  1970: 2.-plass
*  1974: 2.-plass

*  1978: 3.-plass
*  1982: 6.-plass
*  1986: 3.-plass
*  1990: 8.-plass

## Sjå òg
* Aust-Tyskland sitt kvinnelandslag i handball

## Kjelder
Yes av Ben & Tan

**«Yes»** (norsk 'ja') er ein dansk folk-popsong frå 2020 med duoen Ben & Tan. Han vann Dansk Melodi Grand Prix 2020 og skulle ha vore det danske bidraget til Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020. Songen er skriven av Emil Lei, Jimmy Jansson og Linnea Deb.

## Om songen
«Yes» er komponert av Emil Lei, Jimmy Jansson og Linnea Deb – sistnemnde var ein av låtskrivarane bak Måns Zelmerlöws «Heroes», som vann Eurovision Song Contest 2015. Songen vert framført av duoen Ben & Tan som vart danna i 2019, etter at dei to deltok i danske *X Factor*. 

Duoen kallar «Yes»  ein folk-popsong som «gjev ei herleg kjensle av å laupe ned ei bakke i 100 kilometer i timen og skrike, med ein gitar i bakgrunnen». Vidare seier duoen at songen handlar om å vere open for kjærleiken og ikkje avvise han, «berre fordi det ikkje passar inn i livsplanene, eller fordi det kan kome til å gjere vondt».

31. januar 2020 kunngjorde Danmarks Radio at «Yes» var blant bidraga til Dansk Melodi Grand Prix 2020. Same dag vart låten utgjeven for nedlasting og strøyming saman med dei andre deltakarlåtane. Han vart seinare gjenutgjeven som sjølvstendig singel 8. mars 2020.

### Eurovision Song Contest
«Yes» var eit av ti bidrag som deltok i Dansk Melodi Grand Prix laurdag 7. mars 2020. Songen nådde finalerunden og vann til slutt tevlinga med 61 prosent av telefonrøystene. Songen vart dimed det danske bidraget i Eurovision Song Contest 2020 i Nederland, og «Yes» skulle delta i den andre semifinalen torsdag 14. mai i Rotterdam Ahoy. På grunn av koronavirusutbrotet i Europa vinteren 2020 såg EBU seg nøydd til å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen covid-19.

## Kjelder

**Denne artikkelen bygger på «[[:nb:Yes (Ben & Tan-sang)|Yes (Ben & Tan-sang)]]» frå ,  den 13. desember 2021.*
Looking Back av Aksel Kankaanranta

**«Looking Back»** (norsk 'ser seg tilbake') er ein popballade frå 2020 som vert framført av den finske songaren Aksel Kankaanranta. Songen vann den finske songtevlinga *Uuden Musiikin Kilpailu* 7. mars 2020 og skulle ha vore det finske bidraget til Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

## Om songen
«Looking Back» er skriven av Joonas Angeria, Whitney Phillips, Connor McDonough, Riley McDonough og Toby McDonough og handlar om kjærleik og ei kjensle av å vere utilstrekkeleg. Songen handlar òg om å feire livet, som då ein var ung og berre ville verte vaksen – men så vert ein vaksen og innser at ungdomstida er over. Låtskrivar Joonas Angeria seier om teksta: «Å leve i noet er verkeleg viktig».

Den finske kringkastaren Yle kunngjorde i januar 2020 at «Looking Back» var eit av seks bidrag i den finske songtevlinga *Uuden Musiikin Kilpailu* 7. mars 2020 i Tammerfors. Songen vann juryavrøystinga og vart nummer to i telefonavrøystinga, men vann tevlinga samanlagt. Med sigeren skulle «Looking Back» ha vore det finske bidraget til Eurovision Song Contest 2020.

### Eurovision Song Contest
I januar 2020 vart Finland trekt til å delta i den andre semifinalen av Eurovision Song Contest. Semifinalen skulle ha vore halden i Rotterdam Ahoy i Nederland torsdag 14. mai. På grunn av koronavirusutbrotet i Europa vinteren 2020 vedtok EBU å avlyse Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen COVID-19. Songen fekk dimed aldri delteke i Eurovision Song Contest.

## Kjelder

**Denne artikkelen bygger på «[[:nb:Looking Back|Looking Back]]» frå ,  den 13. desember 2021.*
Dark Side av Blind Channel

**«Dark Side»** (norsk 'skuggesida' eller 'den mørke sida') er ein rockelåt frå 2021 som vert framført av den finske post-hardcore-gruppa Blind Channel. Songen vart utgjeven 21. januar 2021 og vann den finske songtevlinga *Uuden Musiikin Kilpailu* 20. februar 2021. «Dark Side» var det finske bidraget til Eurovision Song Contest 2021 i Rotterdam i Nederland, der han enda på sjetteplass.

## Om songen
«Dark Side» er skriven av bandet sjølv: Aleksi Kaunisvesi, Joonas Porko, Joel Hokka, Niko Moilanen og Olli Matela. Bandet omtala songen som ein «anarkisk hymne til festane til mørkeret», og at den var eit perfekt uttrykk for kjernen til gruppa: «Vi vil vise at sjølv om livet er mørkare og tøffare, kan du framleis ha det moro». Bandet seier vidare at songen er tileigna alle som «følar seg utanfor og utilstrekkeleg».

«Dark Side» vart plukka ut som eit av sju bidrag til *Uuden Musiikin Kilpailu 2021*, den finske uttakinga til Eurovision Song Contest. I finalen 20. februar vann «Dark Side» ein solid siger med 551 poeng og vart det finske bidraget til Eurovision Song Contest.

### Eurovision Song Contest
Finland vart trekt ut til å delta i den andre semifinalen av Eurovision Song Contest. Semifinalen gjekk av stabelen i Rotterdam Ahoy i Nederland torsdag 20. mai 2021. Der vart «Dark Side» nummer fem og kvalifiserte seg til finalen laurdag 22. mai 2021. I finalen var songen det 16. bidraget på scena. Den kom på sjetteplass med til saman 301 poeng frå sjåarane og juryane. I telefonavrøystinga var «Dark Side» det fjerde mest populære bidraget.

## Listeplasseringar

## Kjelder

**Denne artikkelen bygger på «[[:nb:Dark Side|Dark Side]]» frå ,  den 13. desember 2021.*
Levestandard

**Levestandard** er nivået på inntekt, varer og tenester som er tilgjengeleg, generelt brukt om eit samfunn eller ein stad, snarare enn på eit individ. Levestandard er relevant av di han reknast å bidra til livskvaliteten til eit individ. Levestandard er generelt opptatt av objektive utrekningar utanfor den personlege kontrollen til eit individ, til dømes økonomiske, samfunnsmessige, politiske og miljømessige tilhøve - slike ting som eit individ kan tenkja seg når ein vurderer kvar ein vil bu i verda, eller når ein vurderer suksessen til økonomisk politikk.

Levestandarden er påverka av faktorar som kvaliteten og tilgjenget på sysselsetting, klasseskilnader, fattigdom, kvalitet og rimelege bustader, arbeidstimar som krevst for å kjøpa naudsynte varer, bruttonasjonalprodukt, inflasjonsrate, mengde fritid, tilgang til og kvalitet på helsetenester, kvalitet og tilgjenge på utdanning, lesekunne, forventa levealder, førekomst av sjukdommar, kostnader for varer og tenester, infrastruktur, tilgang, kvalitet og pris på offentleg transport, nasjonal økonomisk vekst, økonomisk og politisk stabilitet, fridom, miljøkvalitet, klima og tryggleik.

## Kjelder
* 
*
Prisindeks

Ein **prisindeks** er eit tal som syner prisnivå i høve til ein basisperiode. Han lèt ein rekna ut vekst i ein storleik over tid eller mellom ulike geografiske område.

I Noreg utarbeider Statistisk sentralbyrå mellom anna konsumprisindeksen som eit mål på prisstiging.

## Kjelder
Kunstløp under Vinter-OL 1968

**Kunstløp under Vinter-OL 1968** vart avvikla i dagane frå 29. januar til 6. februar i Palais des Sports, ein hall med plass til 12&nbsp;000 tilskodarar, i Grenoble. 31 kvinner og 28 karar deltok i enkeltløpa, 18 par deltok i parløp. Ingen norske var påmeld. 

### Kvinner





### Karar





### Parløp





## Kjelder

**Denne artikkelen bygger på «[[:de:Olympische Winterspiele 1968/Eiskunstlauf|Olympische Winterspiele 1968/Eiskunstlauf]]» frå ,  den 13. desember 2021.*
Sheridan County

**Sheridan County** kan visa til ulike fylke i USA. Dei har namn etter generalen Philip Sheridan.

* Sheridan County i Kansas
* Sheridan County i Montana
* Sheridan County i Nebraska
* Sheridan County i Nord-Dakota
* Sheridan County i Wyoming
McKenzie County

**McKenzie County** er eit fylke vest i den USA-amerikanske delstaten Nord-Dakota. Flatevidda til fylket er på 7&nbsp;410 km². I vest deler fylket grense med delstaten Montana. McKenzie County vart grunnlagt i 1883 og organisert i 1905. Småbyen Watford City er fylkessete.

Tiåret 2010-20 voks folketalet i fylket frå vel 6&nbsp;000 til over 14&nbsp;000, grunna utvinning av skifer-olje i det som vert kalla Bakken-formasjonen.

Ved folketeljinga 2000 vart 33,4&nbsp;% av ibuarane registrert som norskætta og 20,9&nbsp;% som tyskætta.

## Kjelder


**Denne artikkelen bygger på «[[:en:McKenzie County, North Dakota|McKenzie County, North Dakota]]» frå ,  den 13. desember 2021.*  

## Bakgrunnsstoff

*
Line Nagell Ylvisåker

**Line Nagell Ylvisåker** () er ein norsk journalist og forfattar. Ho kjem frå Sogndal og arbeidde frå 2006 til 2018 i Svalbardposten. I januar 2023 tok ho over som ansvarleg redaktør i same avis.

## Bibliografi
### Bøker
*
*
*2023 – *Annleislandet Svalbard: små liv i storpolitikken* (Oslo: Samlaget) . ISBN 978-82-340-1064-4
## Kjelder
* Samlaget
* Publikasjonar i Oria
Sheridan County i Nord-Dakota

**Sheridan County** er eit fylke sentralt i den USA-amerikanske delstaten Nord-Dakota. Flatevidda til fylket er på 2&nbsp;610 km². Fylket vart grunnlagt i 1873 og organisert i 1908.

1265 budde i Sheridan County i 2020. Fylket vert styrt frå landsbyen McClusky. Ved folketeljinga 2000 vart 72,3&nbsp;% av ibuarane registrert som tyskætta og 12,5&nbsp;% som norskætta.

## Kjelder


**Denne artikkelen bygger på «[[:en:Sheridan County, North Dakota|Sheridan County, North Dakota]]» frå ,  den 13. desember 2021.*  

## Bakgrunnsstoff

*
Still Breathing

**«Still Breathing»** (norsk 'pustar framleis') er ein engelskspråkleg elektropopsong frå 2020 med den latviske songaren Samanta Tīna. Ho skreiv songen saman med Aminata Savadogo. «Still Breathing» vann den latviske songtevlinga *Supernova 2020* og skulle ha vore det latviske bidraget til Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

## Eurovision Song Contest
«Still Breathing» vart spela inn 28. november 2019, og var eit av 126 bidrag som vart sendt inn til den latviske songtevlinga *Supernova 2020*. *Supernova* vert arrangert av kringkastaren LTV, og vinnaren får representere Latvia i Eurovision Song Contest. Songen var ein av 26 som vart plukka ut til tevlinga, og han vart offentleggjord 9. januar 2020.

I finalen av *Supernova* 8. februar 2020 fekk «Still Breathing» flest røyster av sjåarane og vann tevlinga. «Still Breathing» vart dimed det latviske bidraget til Eurovision Song Contest 2020.

I januar 2020 vart Latvia trekt ut til å delta i den andre semifinalen av  Eurovision Song Contest, som skulle ha vore arrangert torsdag 14. mai i Rotterdam Ahoy. På grunn av koronavirusutbrotet i Europa vinteren 2020 vedtok EBU å avlyse Eurovision Song Contest for å hindra spreiing av infeksjonssjukdomen covid-19. Songen fekk dimed aldri delteke i Eurovision Song Contest. 

## Kjelder

**Denne artikkelen bygger på «[[:nb:Still Breathing|Still Breathing]]» frå ,  den 13. desember 2021.*
The Moon Is Rising

**«The Moon Is Rising»** (norsk 'månen går opp') er ein song frå 2021 med den latviske songaren Samanta Tīna. Songen vart utgjeven 13. mars 2021 og var det latviske bidraget til Eurovision Song Contest 2021 i Rotterdam i Nederland.

## Om songen
«The Moon Is Rising» var ein av elleve låtar som vart spesialskrivne for Samanta Tīna under ein låtskrivarleir i Latvia i 2020. Blant deltakarane var Aminata Savadogo og Kārlis Būmeistars, som representerte Latvia i Eurovision Song Contest i høvesvis 2015 og 2005, og sjef for den latviske musikkeksportsamskipnaden, Agnese Cimuška-Rekke. «The Moon Is Rising» vart til slutt laga med tema frå fire av songane og er produsert av Oskars Uhaņs.

Ifølgje Samanta Tīna handlar songen om kvinner og rettane deira: «I songen snakkar eg om at alle kvinner er likeverdige, uansett kven vi er. Vi er ikkje *kvinner*, men *Kvinna*, vi er alle ei dronning, og kvar har si eiga krone».

«The Moon Is Rising» vart offentleggjord 12. mars 2021 på YouTube og i TV-programmet *Kā uzvarēt Eirovīzijā? Samantas Tīnas ceļš uz Roterdamu* ('Korleis vinne Eurovision? Samanta Tīnas veg til Rotterdam') på LTV1.

### Eurovision Song Contest
«The Moon Is Rising» var det latviske bidraget i Eurovision Song Contest 2021. Latvia vart trekt ut til å delta i den andre semifinalen i Rotterdam Ahoy  torsdag 20. mai. Songen enda på 17. og siste plass i semifinalen og kvalifiserte seg ikkje til finalen. Dette var femte gong Latvia enda sist i ein semifinale.

## Kjelder

**Denne artikkelen bygger på «[[:nb:The Moon Is Rising|The Moon Is Rising]]» frå ,  den 13. desember 2021.*
Feker Libi

**«Feker Libi»** (amharisk skrift ፍቅር ልቤ) er ein israelsk song frå 2020 med songaren Eden Alene. Songen skulle ha vore det israelske bidraget i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020. Songen vart utgjeven 3. mars 2020.

## Eurovision Song Contest
«Feker Libi» skulle ha vore det israelske bidraget i Eurovision Song Contest 2020 etter at songaren Eden Alene vann *HaShir HaBa L'Eurovizion*, talenttevlinga som vel ut landet sitt bidrag til Eurovision Song Contest. 3. mars deltok Alene med fire songar i ein nasjonal finale på den israelske TV-kanalen Kan 11. Ein fagjury og tv-sjåarane kåra «Feker Libi» til vinnarsong. På grunn av koronavirusutbrotet i Europa vinteren 2020 såg EBU seg nøydd til å avlyse Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen Covid-19. Songen fekk dimed aldri delteke i Eurovision Song Contest.

«Feker Libi» er skriven av Doron Medalie og Idan Raichel, og teksta er på fire språk. Tittelen er amharisk for 'elsklingen min', og artisten sjølv har jødiske etiopisk-fødde foreldre som innvandra til Israel under den jødiske masseinnvandringa frå Etiopia. Mesteparten av teksta er på engelsk, men delar av teksta er òg på amharisk, hebraisk, arabisk og eit oppdikta afrikansk-aktig språk.

Låtskrivaren Doron Medalie har skrive fleire israelske deltakerlåtar i Eurovision Song Contest, blant anna «Toy» som vann Eurovision Song Contest 2018 i Lisboa.

«Feker Libi» skulle ha delteke i den fyrste semifinalen av Eurovision Song Contest 2020. Semifinalen skulle ha vore arrangert i Rotterdam Ahoy i Nederland tysdag 12. mai 2020. 

## Kjelder

**Denne artikkelen bygger på «[[:nb:Feker Libi|Feker Libi]]» frå ,  den 14. desember 2021.*
She Got Me

**«She Got Me»** (norsk 'ho fekk meg') er ein engelskspråkleg latino-inspirert popsong som vert framført av den sveitsiske songaren Luca Hänni. Songen vart utgjeven 8. mars 2019 og er komponert av Laurell Barker, Frazer Mac, Jon Hällgren, Lukas Hällgren og songaren Luca Hänni sjølv. «She Got Me» var det sveitsiske bidraget til Eurovision Song Contest 2019 i Tel Aviv i Israel, der han enda på fjerdeplass. Låten vart vald gjennom ei lukka juryvurdering i regi av den sveitsiske kringkastaren SRG SSR.

## Om songen

### Bakgrunn
«She Got Me» vart skriven av Luca Hänni saman med eit lag av internasjonale låtskrivarar under ei sveitsisk låtskrivarsamling i 2018. «She Got Me» kombinerer vestleg pop med latinorytmar og musikkelement frå Midtausten. «Eg ynskjer å spreie litt livsglede og dele lidenskapen min for dans og musikk», har Hänni sagt om songen. Hänni er ein sveitsisk musikar, modell og låtskrivar som vart kjend i Sveits, Austerrike og Tyskland då han vann niande sesong av *Deutschland sucht den Superstar* i 2012. Programmet er den tyske versjonen av *[[Idol Noreg|Idol]]*.

### Sveitsisk uttak
«She Got Me» vart send inn til tevlinga for å kåre det sveitsiske bidraget til Eurovision Song Contest 2019 i Israel. I prosessen vart dei innsende songane vurderte av eit panel på hundre lyttarar og ein internasjonal fagjury beståande av 20 musikkbransjefolk. Dei to jurygruppene avgjorde kvar 50 prosent av resultatet, og dei kåra til slutt «She Got Me» som vinnaren av det sveitsiske Eurovision-uttaket. Tevlinga var i regi av den sveitsiske ålmennkringkastaren SRG SSR som består av dei regionale kringkastarane SRF, RTS, RSI og RTR. Etter at «She Got Me» vart utgjeven, gjekk songen raskt inn som ein av favorittane til å vinne Eurovision Song Contest.

### Eurovision Song Contest
«She Got Me» vart offentleggjord 8. mars 2019, og han deltok i den andre semifinalen av Eurovision Song Contest 2019 i Tel Aviv. Semifinalen vart arrangert torsdag 16. mai, og Sveits hadde startnummer 4. Songen vart blant dei ti beste i semifinalen, og kvalifiserte seg dimed til finalen laurdag 18. mai. I finalen enda han på fjerdeplass; den beste plasseringa til Sveits på 26 år.

## Sporliste
«She Got Me» vart lagd ut for strøyming 7. mars 2019 og digital nedlasting dagen etter av selskapet Muve Recordings. Nedlastingsversjonen har to spor:

### Digital nedlastning

## Listeplasseringar

## Referansar

**Denne artikkelen bygger på «[[:nb:She Got Me|She Got Me]]» frå ,  den 14. desember 2021.*
Love Is on My Side

**«Love Is on My Side»** (norsk 'kjærleiken er på mi side') er ein popballade frå 2021 som vert framført av det portugisiske bandet The Black Mamba. Songen er komponert av Pedro Tatanka Caldeira og vann *Festival da Canção 2021*. Som vinnar av festivalen fekk «Love Is on My Side» representere Portugal i Eurovision Song Contest 2021. Der enda songen på tolvteplass.

## Eurovision Song Contest
«Love Is on My Side» var det portugisiske bidraget i Eurovision Song Contest 2021, etter at The Black Mamba fekk flest telefonrøyster i den portugisiske songtevlinga *Festival da Canção 2021* laurdag 6. mars 2021. Tevlinga er Portugal sitt svar på Melodi Grand Prix, og vinnaren får representere landet i Eurovision Song Contest. 

Portugal vart trekt til å delta i den andre semifinalen som vart arrangert torsdag 20. mai 2021 i Rotterdam Ahoy i Nederland. Der kom songen på fjerdeplass og kvalifiserte seg til finalen laurdag 22. mai. Dette var fyrste gongen Portugal deltok med ein låt som berre hadde engelsk tekst. I finalen enda songen på tolvteplass med 153 poeng.

## Listeplasseringar

## Utgjevingshistorikk

## Kjelder

**Denne artikkelen bygger på «[[:nb:Love Is on My Side|Love Is on My Side]]» frå ,  den 13. desember 2021.*
Nadezjda von Meck

**Nadezjda Filaretovna von Meck** () var ei russisk friherrinne, forretningskvinne og mesen. Ho fekk stor tyding for komponisten Pjotr Tsjajkovskij sitt liv og utvikling. Den fjerde symfonien hans er tileigna henne.

Den franske komponisten Claude Debussy blei også påverka av kontaktane sine med henne.

## Kjelder

**Denne artikkelen bygger på «[[:sv:Nadezjda von Meck|Nadezjda von Meck]]» frå ,  den 14. desember 2021.*
Hettinger County

**Hettinger County** er eit fylke sørvest i den USA-amerikanske delstaten Nord-Dakota. Flatevidda til fylket er på 2&nbsp;940 km². Fylket vart grunnlagt i 1883 og organisert i 1907. I kring 2500 menneske bur i Hettinger County som vert styrt frå landsbyen Mott.

Ved folketeljinga 2000 vart 71,1&nbsp;% av ibuarane registrert som tyskætta, elles var 11,1&nbsp;% av norsk, 6,1&nbsp;% av russisk, 5,9&nbsp;% av tsjekkisk, 5,4&nbsp;% av irsk og 5,3&nbsp; % av ungarsk ætt.

## Kjelder


**Denne artikkelen bygger på «[[:en:Hettinger County, North Dakota|Hettinger County, North Dakota]]» frå ,  den 14. desember 2021.* 

## Bakgrunnsstoff

*
Morton County i Nord-Dakota

**Morton County** er eit fylke sørvest i den USA-amerikanske delstaten Nord-Dakota. Flatevidda til fylket er på 5&nbsp;040 km². Morton County vart grunnlagt i 1873, fylket hadde 33&nbsp;000 ibuarar i 2020. Byen Mandan er fylkessete.

Ved folketeljinga 2000 vart 64,5&nbsp;% av ibuarane registrert som tyskætta og 10,6&nbsp;% som norskætta.

## Kjelder


**Denne artikkelen bygger på «[[:en:Morton County, North Dakota|Morton County, North Dakota]]» frå ,  den 14. desember 2021.*  

## Bakgrunnsstoff

*
Scream av Sergej Lazarev

**«Scream»** (norsk 'skrik') er ein engelskspråkleg popsong med den russiske popartisten Sergej Lazarev. Songen er skriven av Sharon Vaughn og den greske låtskrivaren Dimitris Kontopoulos. Sistnemnde produserte songen saman med den russisk-bulgarske musikkmogulen Filipp Kirkorov. «Scream» vart utgjeven for sal og strøyming 9. mars 2019, og den var det russiske bidraget i Eurovision Song Contest 2019.

## Eurovision Song Contest

Songen og artisten vart internt valde av den russiske kringkastaren VGTRK sin hovudkanal Rossija 1 til å representere landet. Songen er ein symfonisk kraftballade, og Moskvas symfoniorkester har bidrege på innspelinga.

Lazarev deltok òg i Eurovision Song Contest 2016 i Stockholm, der han vart nummer tre med poplåten «You Are the Only One».

I januar 2019 vart Russland trekt til å delta i den andre semifinalen av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og «Scream» hadde startnummer 13. I avrøystinga vart «Scream» blant dei ti beste bidraga i semifinalen, og kvalifiserte seg til finalen laurdag 18. mai.I finalen enda songen på tredjeplass bak Italia og vinnaren Nederland.

## Kjelder

**Denne artikkelen bygger på «[[:nb:Scream (Sergej Lazarev-sang)|Scream (Sergej Lazarev-sang)]]» frå ,  den 14. desember 2021.*
Set Me Free av Eden Alene

**«Set Me Free»** (norsk 'set meg fri') er ein israelsk song frå 2021 med songaren Eden Alene. Songen er skriven av Amit Mordechai, Ido Netzer, Noam Zaltin og Ron Carm. «Set Me Free» vann den israelske songtevlinga *HaShir Shelanu L'Eurovizion* 25. januar 2021 og var det israelske bidraget i Eurovision Song Contest 2021 i Rotterdam i Nederland. 

## Eurovision Song Contest
Alene skulle ha representerert Israel i Eurovision Song Contest 2020 etter å ha vunne tevlinga *HaShir HaBa L'Eurovizion* i mars 2020, men Eurovision Song Contest vart avlyst på grunn av koronaviruspandemien. I staden vedtok den israelske kringkastaren Israels offentlege kringkastingsselskap at Alene skulle representere Israel i Eurovision Song Contest 2021. Ho framførte tre låtar under den israelske songtevlinga *HaShir Shelanu L'Eurovizion* på Kan 11 måndag 25. januar 2021. «Set Me Free» fekk klårt flest telefonrøyster med 71,3 prosent av røystene. Songen vart dimed kåra til det israelske bidraget til Eurovision Song Contest i Rotterdam i Nederland i mai 2021.

Israel deltok i den fyrste semifinalen tysdag 18. mai 2021 og vart nummer 5 med 192 poeng. Som eit av dei ti beste bidraga i semifinalen, kvalifiserte «Set Me Free» seg til finalen laurdag 22. mai. I finalen var songen det tredje bidraget ut på scena av 26 deltakarar. Til slutt enda «Set Me Free» på 17. plass med 93 poeng.

## Listeplasseringar

## Kjelder

**Denne artikkelen bygger på «[[:nb:Set Me Free (Eden Alene-sang)|Set Me Free (Eden Alene-sang)]]» frå ,  den 14. desember 2021.*
Verdscupen i alpine greiner 2006/Kvinner

**Verdscupen i alpine greiner for kvinner i 2006**-sesongen tok til 22. oktober 2005 i Sölden i Austerrike og vart avslutta 19. mars 2006 i Åre i Sverige. Turneringa omfatta 36 renn. Tevlingane fordelte seg på 9 slalåmrenn, 9 storslalåmrenn, 8 super-g-renn og 8 utforrenn, samt 2 superkombinasjonstevlingar.

Janica Kostelić frå Kroatia vann FIS-turneringa for andre gong. Anja Pärson frå Sverige, vinnaren dei to siste åra, vart nummer 2. På tredjeplass kom Michaela Dorfmeister frå Austerrike.

## Samanlagt

### Slalåm

### Storslalåm

### Super-g

### Utfor

### Superkombinasjon

## Kjelder

**Denne artikkelen bygger på «[[:de:Alpiner Skiweltcup 2005/06|Alpiner Skiweltcup 2005/06]]» frå ,  den 14. desember 2021.*
A Jolly Christmas from Frank Sinatra

***A Jolly Christmas from Frank Sinatra*** er eit julealbum av den amerikanske songaren Frank Sinatra som fyrst blei gjeve ut av Capitol Records i 1957. I tillegg til Sinatra opptrer Ralph Brewster Singers og eit orkester dirigert av Gordon Jenkins.

## Spor

## Personnel
* Frank Sinatra&nbsp;– vokal
* The Ralph Brewster Singers&nbsp;– bakgrunnsvokal
* Gordon Jenkins&nbsp;– arrangør, dirigent
* Nelson Riddle&nbsp;– arrangør, dirigent (CD-bonusspor)

## Charts

## Kjelder

**Denne artikkelen bygger på «[[:en:A Jolly Christmas from Frank Sinatra|A Jolly Christmas from Frank Sinatra]]» frå ,  den 14. desember 2021.*
Kåre Magnus Bergh

**Kåre Magnus Bergh** () er ein norsk programleiar og biletkunstnar. Han har òg spela i bandet Hello Countryclub. Bergh er likevel mest kjend som programleiar for store, direktesendte TV-show som *[[Idol]]*, *Sommeråpent*, *[[Stjernekamp]]* og *[[Melodi Grand Prix]]*.

## Programleiarjobbar
Bergh vart kjend som programleiar for talenttevlinga ''Idol'' på TV 2, der han leia sendingane saman med Solveig Kloppen i 2005 og 2006. Frå hausten 2006 presenterte han tradisjonell rockemusikk saman med musikkjournalisten Tor Milde som programleiar i P4 sin radiokanal P4 Bandit. 

I desember 2007 vart Bergh ein av fleire programleiarar i NRK Super, NRK sin fjernsynskanal for barn. Jula 2008 leia han *Julemorgen* saman med Yasmin Syed. Hausten 2009 leia han *Melodi Grand Prix junior* på NRK saman med Marthe Sveberg Bjørstad. Han har leia fleire tv- og radioprogram saman med kollega Ingrid Gjessing Linhave, blant anna *Kvelden før kvelden* og radioserien *Kveldsstell* på NRK P1. 

Bergh har òg vore programleiar for programserien *[[Stjernekamp]]* på NRK1 sidan fyrste sesong i 2012, og han har leia Melodi Grand Prix kvart år sidan 2015: tre gonger saman med Silya Nymoen (2015, 2016 og 2018) og éin gong kvar med Line Elvsåshagen (2017) og Heidi Ruud Ellingsen (2019). Sidan 2020 har han leia Melodi Grand Prix saman med Ingrid Gjessing Linhave og Ronny Brede Aase.

## Anna
Bergh er utdanna målar blant anna i Oslo, Frankfurt am Main og Kunsthøgskolen i Bergen. Han har halde fleire separatutstillingar, blant anna for Kunstnerforbundet i 2007.

Bergh er oppvaksen på Hamar, men har sidan budd i blant anna Bergen og Oslo.

## Kjelder

**Denne artikkelen bygger på «[[:nb:Kåre Magnus Bergh|Kåre Magnus Bergh]]» frå ,  den 15. desember 2021.*
Amnesia av Roxen

**«Amnesia»** (norsk 'amnesi, minnetap') er ein engelskspråkleg elektropopsong frå 2021 med den rumenske songaren Roxen. Songen er skriven av Adelina Stinga og Victor Bourosu, og han vart utgjeven 4. mars 2021. «Amnesia» var det rumenske bidraget i Eurovision Song Contest 2021 i Rotterdam i Nederland. 

## Om songen
«Amnesia» er komponert av Adelina Stinga og Victor Bourosu. Songen er skriven for Roxen, og teksta er delvis sjølvbiografisk. Songen handlar om ei ung kvinne som slit med seg sjølv og presset frå omgivnadene. Sjølv om ho til stadighet er omgjeven av frykt, som delvis kontrollerer ho, klarer ho å bli kvitt frykta og gjenerobrer kontrollen og vert sterkare og tryggare på seg sjølv. Songen skal òg gje ei stemme til alle undertrykte kjensler, og til alle som ikkje har blitt høyrt, blant anna under pandemien.

## Eurovision Song Contest
Roxen skulle ha delteke i Eurovision Song Contest 2020 med låten «Alcohol You». Då Eurovision Song Contest vart avlyst på grunn av koronaviruspandemien, vedtok den rumenske kringkastaren TVR at Roxen skulle få delta i 2021 i staden, men med ein ny låt. «Amnesia» vart sloppen 4. mars 2021.

«Amnesia» var det rumenske bidraget til Eurovision Song Contest 2021 i Rotterdam i Nederland. Songen deltok i den fyrste semifinalen tysdag 18. mai 2021, der han enda på tolvteplass med 85 poeng. Sidan Romania ikkje hamna blant dei ti beste, kvalifiserte ikkje landet seg til finalen laurdag 22. mai. Dette var tredje gongen på rad at Romania vart slått ut i semifinalen. 

## Listeplasseringar

## Utgjevingshistorikk

## Kjelder

**Denne artikkelen bygger på «[[:nb:Amnesia (Roxen-sang)|Amnesia (Roxen-sang)]]» frå ,  den 15. desember 2021.*
Kunstløp under Vinter-OL 1976

**Kunstløp under Vinter-OL 1976** vart avvikla i dagane frå 4. til 13. februar i olympiahallen i Innsbruck. 21 kvinner og 20 karar deltok i enkeltløpa, 146 par deltok i parløp og 18 i isdans. Isdans stod på OL-programmet for aller fyrste gong. Ingen norske var påmeld.

### Kvinner





### Karar





### Parløp





### Isdans





## Kjelder

**Denne artikkelen bygger på «[[:de:Olympische Winterspiele 1976/Eiskunstlauf|Olympische Winterspiele 1976/Eiskunstlauf]]» frå ,  den 15. desember 2021.*
Stutsman County

**Stutsman County** er eit fylke i den søraustlege delen av den USA-amerikanske delstaten Nord-Dakota. Flatevidda til fylket er på 5&nbsp;940 km², 21&nbsp;000 menneske bur i fylket. Fylket vart oppretta i 1873, fylkessetet ligg i byen Jamestown.

Ved folketeljinga 2000 vart 52,3&nbsp;% av ibuarane registrert som tyskætta og 18&nbsp;% som norskætta.

## Kjelder


**Denne artikkelen bygger på «[[:en:Stutsman County, North Dakota|Stutsman County, North Dakota]]» frå ,  den 15. desember 2021.*  

## Bakgrunnsstoff

*
Griggs County

**Griggs County** er eit fylke aust i den USA-amerikanske delstaten Nord-Dakota. Flatevidda til fylket er på 1850 km². I 2020 budde 2&nbsp;306 menneske i fylket.

Fylket vart oppretta i 1881, fylkessetet ligg i landsbyen Cooperstown.

Ved folketeljinga 2000 vart 59,7&nbsp;% av ibuarane registrert som norskætta og 24,9&nbsp;% som tyskætta.

## Kjelder


**Denne artikkelen bygger på «[[:en:Griggs County, North Dakota|Griggs County, North Dakota]]» frå ,  den 15. desember 2021.*  

## Bakgrunnsstoff

*
Tomas H.V. Mørkrid

**Tomas Hermann Vasskog Mørkrid** () er ein norsk lyrikar, forfattar, forteljar og spelskapar. 

## Bibliografi
*  
*  
*  
* *Ulvesang*, prosa, Eget (2001)
* 

## Kjelder

**Denne artikkelen bygger på «[[:nb:Tomas H.V. Mørkrid|Tomas H.V. Mørkrid]]» frå ,  den 27. desember 2021.*  
 
## Bakgrunnsstoff
* fabula.no om rollespillet Fabula og om forfatteren
* Presentasjon av Tomas H.V. Mørkrid i Forfatterkatalogen på Forfattersentrums nettsider
Alcohol You

**«Alcohol You»** (norsk 'alkohol deg') er ein engelskspråkleg elektropopsong frå 2020 med den rumenske songaren Roxen. Songen er skriven av Ionuț Armaș, Viky Rei og Breyan Isaac, og han vart utgjeven 21. februar 2020. «Alcohol You**»** vann den rumenske songtevlinga *Selecția Națională 2020* og skulle ha vore det rumenske bidraget i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

## Om songen
Breyan Isaac og Ionuț Armaș skreiv teksta til «Alcohol You», og sistnemnde komponerte melodien saman med produsenten Viky Red. Det rumenske plateselskapet Global Records slapp «Alcohol You» for digital nedlasting 21. februar 2020. Songteksta tek for seg kjensler som tristleik, fortviling, håp og nostalgi, og den rumenske kringkastaren TVR kalla songen for ein «ekte hymne om universell kjærleik».

### Musikkvideo og promotering
Ein musikkvideo til «Alcohol You» vart regissert av Bogdan Păun og lasta opp på YouTube på utgjevingsdagen 21. februar 2020. Alexandru Murașan var sjefsfotograf, medan Mihai Sighinaș stod for grafikken, og selskapet Loops Production stod for produksjonen.

## Eurovision Song Contest

### Nasjonal utveljing
I januar 2020 kunngjorde den rumenske ålmennkringkastaren TVR at han samarbeidde med plateselskapet Global Records om å finne det rumenske bidraget til Eurovision Song Contest 2020 i Rotterdam i Nederland. 11. februar vart songaren Roxen kunngjord som landets artist. Ho fekk fem låtar å velje mellom: «Alcohol You», «Beautiful Disaster», «Cherry Red», «Colors» og «Storm» – alle skrivne under ein låtskrivarleir i 2019. Roxen framførte låtane i den nasjonale songtevlinga *Selecția Națională 2020* – det rumenske svaret på Melodi Grand Prix. Finalen vart arrangert 1. mars 2020, og vinnarlåten vart kåra av ein jury og telefonrøyster. Både juryen og sjåarane hadde «Alcohol You» som favoritt, og dimed vann han tevlinga og vart det rumenske bidraget til Eurovision Song Contest 2020.

### Avlysinga av Eurovision Song Contest
Eurovision Song Contest 2020 skulle ha funne stad i Rotterdam Ahoy i Rotterdam i Nederland, og tevlinga skulle ha bestått av to semifinalar 12. og 14. mai, og dessutan finalen laurdag 16. mai 2020. Under ei trekning i januar 2020, vart Romania trekt til å delta i den fyrste semifinalen tysdag 12. mai. På grunn av koronavirusutbrotet i Europa vinteren 2020 såg EBU seg nøydd til å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen covid-19. Songen fekk dimed aldri delteke i Eurovision Song Contest.

## Utgjevingshistorikk

## Kjelder

**Denne artikkelen bygger på «[[:nb:Alcohol You|Alcohol You]]» frå ,  den 14. desember 2021.*
Medo de sentir

**«Medo de sentir»** (norsk 'redd for å føle') er ein portugisisk popballade frå 2020 som vert framført av songaren Elisa Silva. Songen er skriven av Marta Carvalho og vann *Festival da Canção 2020*. Som vinnar av festivalen skulle «Medo de sentir» ha vore det portugisiske bidraget i Eurovision Song Contest 2020, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

## Eurovision Song Contest
«Medo de sentir» skulle ha vore det portugisiske bidraget i Eurovision Song Contest 2020, etter at Elisa Silva vann den portugisiske songtevlinga *Festival da Canção 2020* laurdag 7. mars 2020. Tevlinga er det portugisiske svaret på Melodi Grand Prix, og vinnaren får representere landet i Eurovision Song Contest. 

«Medo de sentir» var trekt til å delta i den andre semifinalen som skulle ha vore arrangert torsdag 14. mai 2020 i Rotterdam Ahoy i Nederland. På grunn av koronavirusutbrotet i Europa vinteren 2020 vedtok EBU å avlyse Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen Covid-19. Songen fekk dimed aldri delteke i Eurovision Song Contest.

## Kjelder

**Denne artikkelen bygger på «[[:nb:Medo de sentir|Medo de sentir]]» frå ,  den 15. desember 2021.*
Voda av Ana Soklič

**«Voda»** ('vatn') er ein popballade frå 2020, utgjeven av den slovenske artisten Ana Soklič. Ho har skrive teksta til songen, og ho har komponert melodien saman med Bojan Simončič. «Voda» vann den slovenske musikktevlinga *EMA 2020* i februar 2020 og skulle ha vore det slovenske bidraget i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

## Eurovision Song Contest
«Voda» deltok i den slovenske musikktevlinga *EMA 2020*, arrangert av allmennkringkasteren RTVSLO. EMA er den slovenske versjonen av norske Melodi Grand Prix, og vinnaren får representere Slovenia i Eurovision Song Contest. RTVSLO tok imot bidrag til tevlinga fram til 19. november 2019, og «Voda» var blant dei tolv songane som vart plukka ut til tevlinga. I den slovenske finalen 22. februar 2020 vann songen telefonavrøystinga med 5035 røyster. Som følgje av sigeren vart «Voda» det slovenske bidraget til Eurovision Song Contest 2020 i Rotterdam.

I januar 2020 vart Slovenia trekt ut til å delta i den fyrste semifinalen av Eurovision Song Contest. Semifinalen skulle ha vore arrangert i Rotterdam Ahoy tysdag 12. mai. På grunn av koronavirusutbrotet i Europa vinteren 2020 såg EBU seg nøydd til å avlyse Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen covid-19.

## Utgjevingshistorikk

## Kjelder

**Denne artikkelen bygger på «[[:nb:Voda (Ana Soklič-sang)|Voda (Ana Soklič-sang)]]» frå ,  den 15. desember 2021.*
Stjernekamp (sesong 8)

**Den åttande sesongen av ''[[Stjernekamp]]*** hadde premiere på [[NRK 1]] 24. august 2019. Programleiar for *Stjernekamp* var [[Kåre Magnus Bergh]]. Dommarpanelet bestod av [[Thomas Felberg]] og [[Mona B. Riise]], i tillegg til ekspertar innan dei respektive sjangrane. 

[[Bilal Saab]] vann den åttande sesongen av *Stjernekamp* framfor [[Kim Rysstad]].

==Deltakarar==





== Veke for veke ==
=== Veke 1: Stadionrock ===
* Gjestedommar: [[Knut Erik Østgård]] 


=== Veke 2: Melodi Grand Prix ===
* Gjestedommar: [[Hanne Krogh]]



=== Veke 3: EDM ===
* Gjestedommar: [[Alexandra Rotan]]



=== Veke 4: Country ===
* Gjestedommar: [[Steff Nevers]]



=== Veke 5: Hiphop ===
* Gjestedommare: [[Tshawe Baqwa]] og [[Yosef Wolde-Mariam]]



=== Veke 6: Norsk på norsk og norske partyhits ===
* Gjestedommare: [[Daniel Kvammen]] og [[Stian Thorbjørnsen|Stian «Staysman» Thorbjørnsen]]



==== Gruppeframføring ====

=== Veke 7: Hardrock og salmar ===
* Gjestedommare: [[Ronni Le Tekrø]] og [[Helene Bøksle]]
 


=== Veke 8: Opera og disco ===
* Gjestedommare: [[Solveig Kringlebotn]] og [[Silje Nymoen|Silya Nymoen]]
 


=== Veke 9: Musikal og duett ===
* Gjestedommare: [[Solveig Kringlebotn]] og [[Silje Nymoen|Silya Nymoen]]
 


=== Veke 10: Finale ===
* Gjestedommar: [[Ella Marie Hætta Isaksen]]
Finalelåtane var en ny framføring av ein låt frå eit tidlegere program, ein låt frå eige repertoar og eit fritt låtval.


== Kjelder ==


**Denne artikkelen bygger på «Stjernekamp (sesong 8)» frå ,  den 14. desember 2021.''  

## Bakgrunnsstoff
* Stjernekamp (sesong 8) på NRK TV
Chains on You

**«Chains on You»** (norsk 'lenkjer om deg') er ein popsong av den gresk-armenske songaren Athena Manoukian. Songen skulle ha vore det armenske bidraget i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020. Manoukian har skrive songen saman med DJ Paco, og songen vart utgjeven for digital nedlasting 14. februar 2020.

## Eurovision Song Contest
«Chains on You» skulle ha representert Armenia i Eurovision Song Contest 2020, etter at Athena Manoukian vann den armenske songtevlinga *Depi Evratesil* 15. februar 2020. Vinnaren av denne tevlinga får representere Armenia i Eurovision Song Contest. «Chains on You» var favoritten hos både den internasjonale jurygruppa og den armenske jurygruppa, men songen vart berre nummer tre i telefonavrøystinga.

I januar 2020 vart Armenia trekt ut til å delta i den andre semifinalen av Eurovision Song Contest. Semifinalen skulle ha vore arrangert i Rotterdam Ahoy torsdag 14. mai. På grunn av koronavirusutbrotet i Europa vinteren 2020 vedtok EBU å avlyse Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen covid-19. Songen fekk dimed aldri delteke i Eurovision Song Contest.

## Utgjevingshistorikk

## Kjelder

**Denne artikkelen bygger på «[[:nb:Chains on You|Chains on You]]» frå ,  den 15. desember 2021.*
Radiostasjonen Turid

**Turid** var ein radiostasjon for Secret Intelligence Service (SIS) på Sunnmøre under andre verdskrigen. Han var plassert i fjellet oppom Rjåneset i noverande Ørsta kommune. Stasjonen var i drift berre seks dagar.

SIS hadde i siste del av krigen radiostasjonar på Nordvestlandet, som sende rapportar  til England om skiptrafikken langs skipsleia. Særleg var informasjon om sørgåande trafikk av interesse. Skipa kunne  då angripast av engelske fly på det opne Stadhavet.

Etter at Erling Rønneberg måtte avslutte sendingane frå radiostasjonen Haga på Torholmen, vart han henta til England. Her vart det bestemt at han så snart råd skulle vende tilbake til Sunnmøre for å etablere observasjonspost og radiostasjonen i Vartdalsfjella. 
Rønneberg fekk med seg Karsten Devold tilbake til Noreg. Forseinkingar skapte problem som etter kvart gjorde oppdraget vanskeleg.
Med god lokal hjelp vart stasjonen  gøymd  i ei fjellhole over Rjåneset,  mellom Ørstafjorden og Vartdalsfjorden. Han vart plassert, i vanskeleg terreng, nær Rjåneskamben, i om lag 250 moh. Dei hadde då oversikt over same fjordane som observasjonspost og radiostasjon  Frey II hadde rapportert frå i tidsromet  april 1944 til januar 1945.

Første melding  frå radiostasjon Turid til England, vart send 14. april.
Den 19. april vart ein viktig medhjelpar arrestert i Ålesund. Han hadde  avslørande papir på seg. Det lukkast ikkje å åtvare Rønneberg eller medhjelparane på Vartdal. Ein av dei lokale medhjelparane vart arrestert. Han trudde at karane ved sendaren hadde kome seg unna. Under harde avhør vart stasjonen avslørt. Om morgonen 20. april tok tyske soldatar seg fram til hola der operatørane låg. Dei vart arresterte. Rønneberg fekk store skotskadar. Han overlevde den strabasiøse turen til Ålesund. Der vart han halden fanga på sjukehuset til krigen var slutt. Karsten Devold vart òg arrestert.

Av dei lokale hjelparane vart Knut Flåskjer arrestert og torturert. Han sat som fange i Ålesund til krigen var slutt. Sverre Flåskjer kom seg unna. Han heldt seg i dekning til krigsslutt, for det meste til fjells. Han fekk hjelp av tredjemann, Jostein Kleiva, som ikkje vart  avslørt.

Staden der stasjonen var plassert, har etter krigen vorte kalla Rønneberghola.

## Kjelder